
TALLINNA LINNAAMETNIK 2010. AASTAL

Käesolev töö sisaldab ülevaateid linna ametnikkonna soolisest ja vanuselisest jagunemisest, staažist ja haridustasemest ning voolavuse näitajatest ajavahemikul 1. jaanuarist 2010 kuni 31. detsembrini 2010. 
Kõigi linna ametiasutuste teenistujad on jaotatud põhigruppidesse: juhid, nõunikud, vanemametnikud ja nooremametnikud ning abiteenistujad. Abiteenistujaid on vaadeldud ainult soolise ja vanuselise jaotuse järgi. Võrdlusmaterjalina on kasutatud 2009. aasta päringute tulemusi.
2010. aastal toimunud suuremad struktuuri ja koosseisu muudatused Tallinna linna ametiasutustes
· Alates 1. aprillist anti koduteenuste osutamine üle Lasnamäe Linnaosa Valitsuselt hallatavale asutusele Lasnamäe Sotsiaalkeskus, millest tulenevalt kustutati Lasnamäe Linnaosa Valitsuse koosseisust 31 hooldustöötaja ametikohta. Linnaosavalitsuse pädevusse jäi koduteenuse vajaduse hindamine, koduteenusele suunamine ja järelevalve teostamine teenuse osutamise üle. Muudatuse tulemusel kasvab teenuste osutamise efektiivsus, tõuseb teenuste kvaliteet ning suureneb läbipaistvus järelevalve teostamisel.

· Alates 1. maist 2010 moodustati Tallinna Linnakantselei haldusteenistuse koosseisu iseseisva struktuuriüksusena kolme ametikohaga hankekeskus. Hankekeskuse moodustamise esmaseks ülesandeks on linna ametiasutusi ja ametiasutuste hallatavaid asutusi hõlmavate riigihangete edasiarendamise korraldamine, mis tähendab eelkõige uute teenuseid ja oste hõlmavate ülelinnaliste riigihangete korraldamist. Hankekeskus moodustati linnakantselei õigusteenistuse kahe ametikoha ja haldusteenistuse ühe ametikoha baasil, seega linnakantselei koosseisus olevate ametikohtade arv seoses hankekeskuse moodustamisega ei muutunud.

· Tallinna Linnavolikogu 17. detsembri 2009 määruse nr 45 „Müügimaks Tallinnas“ § 13 alusel kehtestati müügimaks Tallinna linnas alates 1. juunist 2010. Määruse § 1 lõike 2 kohaselt maksustatakse müügimaksuga maksukohustuslase poolt Tallinna linna territooriumil müüdud kaupade ja teenuste maksumus müügihinnas. Määruse § 6 järgi on müügimaksu maksuhaldur Tallinna Ettevõtlusamet, mistõttu moodustati alates 1. maist 2010 ameti koosseisu vastav struktuuriüksus nelja ametikohaga. Koosseisumuudatuste järgselt suurenes ameti teenistujate ametikohtade arv 66-lt 70-le.

· Vastavalt Tallinna Linnavalitsuse 29. aprilli 2009 korraldusele nr 695-k „Linna raamatupidamise ümberkorraldamise jätkamine” jätkatakse linna raamatupidamise ümberkorraldamisega. 1. oktoobril 2009 moodustati Tallinna Linnakantselei finantsteenistuse finantsarvestuse osakonna koosseisu raamatupidamiskeskus, mille ülesandeks on raamatupidamisteenuse osutamine nii linna asutustele kui ka linna valitseva mõju all olevatele sihtasutustele ja äriühingutele. Kuna raamatupidamiskeskuse töö oli hästi käivitunud, oli loodud võimalus laiendada teenindatavate asutuste ringi kavandatust varem, mistõttu alustati ametiasutuste vahelisel kokkuleppel raamatupidamisteenuse osutamist Tallinna Kommunaalametile juba 1. veebruarist 2010. Tallinna Keskkonnaametile, Tallinna Linnakantseleile ja Tallinna Linnavolikogu Kantseleile tagati raamatupidamisteenuse osutamine raamatupidamiskeskuse poolt alates 1. septembrist 2010.

· Alates 1. maist 2010 anti osa Tallinna Linnaplaneerimise Ameti ehitusjärelevalve teenistuse senistest ehitusjärelevalve alastest ülesannetest, nagu väärtegude menetlemine valeandmete edastamise, ehitise omavolilise ehitamise, ehitise omaniku kohustuste eiramise ja teiste ehitusseaduse 8. peatükis toodud rikkumiste korral, koos kahe ametikohaga üle Tallinna Munitsipaalpolitsei Ametile.

· Alates 1. juunist 2010 anti Tallinna Linnaplaneerimise Ameti linnakujunduse ja haljastuse osakonna senised haljastuse valdkonna ülesanded, nagu detailplaneeringute eskiiside ja detailplaneeringute läbivaatamine haljastuse seisukohalt, samuti projekteerimistingimuste väljastamine ja projektide menetlemine haljastuse ja maastikuarhitektuuri osas, üle Tallinna Keskkonnaametile. Nimetatud funktsioonide täitmiseks viidi Tallinna Linnaplaneerimise Ametist kaks ametikohta üle Tallinna Keskkonnaametisse.

· Alates 2. augustist 2010 anti keskkonnajärelevalvest tulenevate väärtegude menetlemise funktsioon Tallinna Keskkonnaametist üle Tallinna Munitsipaalpolitsei Ametile. Nimetatud funktsioonide täitmiseks viidi kaks ametikohta ja neid funktsioone täitvad ametnikud Tallinna Keskkonnaametist üle Tallinna Munitsipaalpolitsei Ametisse.

31. detsembri 2010 seisuga oli Tallinnas 23 ametiasutust: linnavolikogu kantselei, linnakantselei, 13 ametit (sh Tallinna Linnaarhiiv) ja 8 linnaosa valitsust, mille koosseisus oli kokku 1580,5 ametikohta (vt tabel 1).

Tallinna linna ametiasutuste teenistujate ametikohtade jaotus

Tallinna linna 23 ametiasutuse koosseisus oli seisuga 31.12.2010 kokku 1580,5 ametikohta (vt tabel 2), sellest:

1504 ametniku (95%) ja 76,5 abiteenistuja (5%) ametikohta.

Ametnike ametikohtade osatähtsus teenistujate ametikohtade üldarvust on 2010. aastal tõusnud 2 % võrra võrreldes 2009. aastaga (93%). 
Ametnike ametikohtadest oli:

222 juhti – 15% 
29 nõunikku – 2% 
1252 vanemametnikku – 83% 
1 nooremametnik – 0% 
Tallinna linna ametiasutuste teenistujate jaotus põhigruppide lõikes

Tallinna linna ametiasutustes oli seisuga 31.12.2010 kokku tööl 1717 teenistujat (vt tabel 3), neist 1630 ametnikku (95%) ja 87 abiteenistujat (5%); aastal 2009 vastavalt 93% ja 7%).
Ametnikest oli teenistuses:

216 juhti – 13% ametnike üldarvust (2010 – 14%);

47 nõunikku – 3% (2010 – 3%);

1358 vanemametnikku – 83% (2010 – 82%);
9 nooremametnikku – 1% (2010 – 1%).

Graafik 1: Ametnike jaotus põhigruppide lõikes (seisuga 31.12.2010)

Erinevus kinnitatud koosseisu ja tegelikult 31.12.2010 seisuga tööl olnud teenistujate arvus:

	Teenistuja põhigrupp
	Kinnitatud koosseisus ametikohti
	Tööl olnud teenistujate arv
	Erinevus

	Juhid
	222
	216
	-6

	Nõunikud
	29
	47
	+18

	Vanemametnikud
	1252
	1358
	+106

	Nooremametnikud
	1
	9
	+8

	Ametnikud kokku
	1504
	1630
	+126

	Abiteenistujad
	76,5
	87
	+10,5

	Kõik kokku
	1580,5
	1717
	+136,5


Tööl olnud nõunike arv on suurem koosseisus kinnitatud nõunike ametikohtade arvust seoses sellega, et linnavolikogu esimehe ja aseesimehe nõunikud, fraktsioonide nõunik-abid, linnapea ja abilinnapeade nõunikud on koosseisuvälised ametnikud.

Tööl olnud vanemametnike ja nooremametnike suurem arv võrreldes kinnitatud ametikohtade arvuga on tingitud ajutiselt äraolevate teenistujate asendajate ning koosseisuväliste teenistujate teenistusse võtmisest.
Tabelites toodud tööl olnud teenistujate arvu hulgas on ka koosseisuvälised teenistujad ja teenistujad, kelle teenistussuhe oli peatunud. 31.12.2010 seisuga oli teenistussuhe peatunud 99 ametnikul ning teenistuses oli 68 koosseisuvälist ametnikku.
Edaspidi vaadeldakse ainult 31.12.2010 seisuga linna ametiasutuses teenistuses olnud ametnikke.

Teenistuses olevate juhtide osatähtsus on vähenenud võrreldes 2009. aastaga 1% võrra (2009 – 14%). Nõunike osatähtsus on samal tasemel 2009. aastaga – 3%. 
Teenistuses olevate vanemametnike osakaal ametnike arvust on tõusnud 1% võrra 2009. aastaga võrreldes. Nooremametnike osatähtsus on jäänud samaks 2009. aastaga.
Ametnike sooline jaotus

Tallinna linna ametisutustes 31.12.2010 seisuga teenistuses olnud 1630 ametnikust (vt tabel 3) on:

naisi 1199 ehk 74% (2009 – 73%), mehi 431 ehk 26% (2009 – 27%).

Graafik 2: Ametnike sooline jaotus põhigruppide lõikes (seisuga 31.12.2010)

	Põhigrupp
	Naised
	Mehed

	
	Arv
	%
	Arv
	%

	Juhid
	117
	54
	99
	46

	Nõunikud
	24
	51
	23
	49

	Vanemametnikud
	1051
	77
	307
	23

	Nooremametnikud
	7
	78
	2
	22

	Kokku
	1199
	74
	431
	26


Suurim naiste osatähtsus 77% on vanemametnike põhigrupis ja 78% nooremametnike põhigrupis.
Naisametnike osatähtsus on tõusnud juhtide põhigrupis 2010. aastal 2% võrreldes 2009. aastaga. Nõunike põhigrupis on naiste osatähtsus 2010. aastal vähenenud 51%-le (2009 – 57%).

Ametnike vanuseline jaotus

Tallinna linna ametiasutustes 31.12.2010 seisuga teenistuses olnud 1630 ametnikust (vt tabel 3) on:

42% ametnike (685 ametnikku) vanus alla 41 aasta (2009 – 42%),
19% ametnikest (312 ametnikku) vanuses 41-50 aastat (2009 – 20%),
39% ametnikest (633 ametnikku) vanemad kui 51 aastat (2009 – 38%).
2010. aastal on alla 41-aastaste ametnike osakaal jäänud samaks 2009. aastaga. Vähenenud on vanuses 41-50 aastat olevate ametnike osakaal 1% ning suurenenud üle 51 aastaste ametnike osakaal 1%.
Alla 21-aasta vanune ametnik on 1 mees nõunike põhigrupis.

Linnaametnike keskmine vanus tõuseb tasapisi. 2009. aastal oli keskmine vanus 43,9 aastat, 2010. aastal 45,4 aastat. Ametnike keskmine vanuse tõusu  üks teguritest on pensioniea tõus 63 aastani nii naistel kui meestel.
Graafik 3: Ametnike vanuseline jaotus põhigruppide lõikes (seisuga 31.12.2010) %-des

	Põhigrupp/Vanus
	alla 21
	21-30
	31-40
	41-50
	51-60
	61-65
	üle 65

	Juhid
	0
	9
	29
	22
	33
	5
	2

	Nõunikud
	1
	30
	38
	4
	19
	4
	2

	Vanemametnikud
	0
	19
	22
	19
	29
	8
	2

	Nooremametnikud
	0
	0
	44
	0
	44
	12
	0

	Kokku
	0
	18
	24
	19
	29
	7
	2


Juhtide põhigrupis on vanus suhteliselt kõrgem. 62% juhtidest ehk 134 juhti on üle 40 aastased, neist 22% on vanuses 41-50 aastat ja 32% 51-60 aastased.
Nõunike põhigrupis on alla 40-aastaseid nõunikke 70% ehk 33 nõunikku. 1 nõunik on vanuses alla 21 aasta. 
Vanemametnike põhigrupis on 42% ametnikest (566 vanemametnikku) alla 40-aastased. Üle 40-aastatest vanemametnikest moodustavad 41-50 aastased vanemametnikud 19% (263 ametnikku), vanemad kui 51 aastat on 39% vanemametnikest (529 ametnikku).
Ametnike jaotus haridustaseme järgi

Tallinna linna ametiasutustes seisuga 31.12.2010 teenistuses olnud 1630 ametnikust (vt tabel 4) on:

70% (1138 ametnikku) kõrgharidusega; 
16% (257 ametnikku) keskeri- või kutsekeskharidusega;
14% (235 ametnikku) keskharidusega.

Graafik 4: Ametnike jaotus haridustaseme järgi (seisuga 31.12.2009)

Võrreldes 1999. aastaga on pidevalt kasvanud ametnike hulgas kõrgharidusega ametnike osatähtsus (1999 – 51 %, 2003 – 62%, 2009 – 66%, 2010  - 70%).
Juhtide hulgas on kõrgharidusega juhtide osatähtsus kasvanud 78% -lt 1999. aastal 94%-le 2010. aastal. 14%-l kõrgharidusega juhtidest on magistrikraad ja 2%-l doktorikraad.
Samuti on kõrgharidusega ametnike osatähtsus suurenenud vanemametnike hulgas 51%-lt 1999. aastal 66%-le 2010. aastal (2003 – 58%, 2009 – 65%). 7%-l kõrgharidusega vanemametnikest on magistrikraad.
Kõrgharidusega nõunike osakaal oli 2010. aastal 77%. 

Seisuga 31.12.2010 õppis kõrgkoolis (s.h kraadiõpe) või mujal õppeasutuses 10% ametnikest ehk 158 ametnikku, neist 16 juhti (7% juhtidest), 14 nõunikku (30% nõunikest) ja 135 vanemametnikku (9% vanemametnikest).
Kõrgkoolis õppijate osakaal ametnike arvust on viimastel aastatel 10-12% piires.

Graafik 5: Kõrgkoolis või mujal õppeasutuses õppivate ametnike osakaal ametnike arvust %-des

aastatel 2001 kuni 2010
	Põhigrupp/

aasta
	2001
	2002
	2003
	2004
	2005
	2006
	2007
	2008
	2009
	2010

	Juhid
	17
	20
	19
	23
	17
	15
	20
	25
	14
	16

	
	9%
	10%
	9%
	11%
	9%
	7%
	9%
	11%
	6%
	7%

	Nõunikud
	3
	10
	13
	16
	14
	6
	11
	10
	13
	14

	
	7%
	22%
	24%
	29%
	28%
	11%
	24%
	22%
	30%
	30%

	Vanem-ametnikud
	90
	100
	139
	132
	128
	138
	156
	154
	135
	128

	
	11%
	12%
	15%
	14%
	14%
	13%
	13%
	12%
	10%
	9%

	Noorem- ametnikud
	3
	5
	3
	3
	4
	0
	0
	0
	0
	0

	
	3%
	6%
	8%
	10%
	15%
	0
	0
	0
	0
	0

	Kokku
	113
	135
	174
	174
	163
	159
	187
	189
	162
	158

	
	10%
	12%
	15%
	14%
	14%
	12%
	13%
	12%
	10%
	10%


Ametnike jaotus teenistusstaaži järgi

Tallinna linna ametiasutustes 31.12.2010 seisuga teenistuses olnud 1630 ametnikust (vt tabel 5) on avaliku teenistuse staaži:

alla 5 aasta –31% ametnikest (2009 – 45%),
5-10 aastat – 23% ametnikest (2009 – 21%),
üle 10 aasta – 46% ametnikest (2009 – 34%).
Suurem on üle 10-aastase avaliku teenistuse staažiga ametnike arvu osakaal juhtide põhigrupis – 63% ning see on aasta-aastalt suurenenud (2002 – 40%, 2006 – 54%, 2009 – 61%).

Alla 1-aastase avaliku teenistuse staažiga juhte on 2% juhtidest (2009 – 3%). Veerand juhtidest (25%) on avalikus teenistuses olnud 5-10 aastat.
Alla 1-aastase avaliku teenistuse staažiga ametnikke on kokku 5% ametnike üldarvust 
(2009 – 4%), põhiliselt nõunike põhigrupis.
Vanemametnikest 44%-l on avaliku teenistuse staaži üle 10 aasta, 22%-l 5-10 aastat, 29%-l 
1-5 aastat ning alla 1-aastase staažiga vanemametnikke on 5%.
Nõunike põhigrupist kolmandiku moodustavad koosseisuvälised (linnavolikogu esimehe ja aseesimehe nõunikud, fraktsioonide nõunik-abid, linnapea ja abilinnapeade nõunikud) nn poliitilised nõunikud, kelle teenistustähtaeg on seotud linnavalitsuse või linnavolikogu volituste tähtajaga.

Graafik 6: Ametnike jaotus teenistusstaaži järgi põhigruppide kaupa (seisuga 31.12.2010)

Ametnike jaotus teenistusstaaži järgi põhigruppide kaupa %-des oli järgmine:

	Põhigrupp
	alla 1 aasta
	1-5 aastat
	5-10 aastat
	üle 10 aasta

	Juhid
	2
	10
	25
	63

	Nõunikud
	23
	21
	35
	21

	Vanemametnikud
	5
	29
	22
	44

	Nooremametnikud
	11
	22
	56
	11

	Kokku
	5
	26
	23
	46


Staaži linna ametiasutustes alla 5 aasta on 43% ametnikest (2009 – 45%), neist 8%-l on staaž alla ühe aasta, 5-10 aastat – 23% ametnikest ja üle 10 aasta – 35% ametnikest.
Suures osas on ametnike avaliku teenistuse staaž seotud teenistusega linna ametiasutustes.

Graafik 7: Ametnike jaotus põhigruppide kaupa staaži järgi linna ametiasutustes (seisuga 31.12.2010)

Ametnike liikumine linna ametiasutustes

Perioodil 01.01.2010 kuni 31.12.2010 on linna ametiasutustesse tööle asunud (vt tabel 6) kokku 168 ametnikku (2009. aastal – 155 ametnikku): 15 juhti, 14 nõunikku ja 138 vanemametnikku ja 1 nooremametnik.
Teenistusse asunud ametnikest moodustasid 20% (34 ametnikku) avalikust teenistusest tulnud ametnikud, 30% (51 ametnikku) erasektorist tulnud ametnikud ja 49% (82 ametnikku) mujalt tulnud ametnikud. 
Avalikust teenistusest tuli:

- juhi ametikohale 5 ametnikku, s.o 33% tööle asunud juhtidest, neist 3 ametnikku tulid linna teistest ametiasutustest;
- vanemametniku ametikohale 28, s.o 20% tööle asunud vanemametnikest, neist 23 ametnikku s.o 82% tulid linna teistest ametiasutustest.
Avalikust teenistusest linna ametiasutustesse tööle asunud 34-st ametnikust on 76% (26 ametnikku) tulnud linna teistest ametiasutustest. 2010. aastal erasektorist tööle tulnud ametnike osatähtsus on 30%.
Kokku täideti 2010. aastal 220 (2009– 192 ametikohta) vaba ametikohta, neist ametiasutuse sisese värbamise teel täideti 53 ametikohta ehk 24% ning 26 ametikohta ehk 12% täideti linna teistest ametiasutustest tulnud ametnikega. Seega üle kolmandiku (33,6%) vabadest ametikohtadest täideti teenistuses olevate linnaametnikega (üleviimine teisele ametikohale/edutamine, ametniku soov liikuda teisele ametikohale linna teenistuses). 2009. aastal oli selline ametikohtade täitmine 32%.
Kui lahutada tööle asunud ametnike arvust ametnike arv, kes tulid linna teisest ametiasutusest, siis uuenes 2010. aastal linna ametiasutuses kõigi ametnike koosseis kokku 9% (142 väljastpoolt süsteemi tulnud ametnikku).
Perioodil 01.01.2010 kuni 31.12.2010 on linna ametiasutustest lahkunud (vt tabel 7) 138 ametnikku (2009 - 141 ametnikku), s.o 8,5% (2009 – 9%) linna ametiasutuste ametnikest, neist 26 ametnikku ehk 19% on asunud tööle linna teises ametiasutuses.
Kui lahutada ametiasutusest lahkunud ametnike arvust ametnike arv, kes asusid tööle teises linna ametiasutuses, siis on linnateenistusest lahkunud 112 ametnikku ehk 7% teenistuses olevatest ametnikest (2009 – 7%).

Ametiasutusest lahkujatest moodustavad:

juhid – 15% (2009 – 16%),

nõunikud – 8% (2009 – 11%),

vanemametnikud – 73% (2008 – 72%).
Lahkunud ametnikest 38 ametnikku, s.o 28% asusid teenistusse teisel ametikohal avalikus teenistuses, neist 26 ametnikku, s.o 19% asusid tööle linna teistes ametiasutustes; 7 ametnikku, s.o 5% asus tööle teisel ametikohal avalikus sektoris, 16 ametnikku, s.o 12% asus tööle erasektorisse; 30 ametnikku, s.o 22% siirdusid pensionile; 46 ametnikku ehk 33% asusid tööle mujal või puudusid andmed nende edasise tegevuse kohta.
Ülevaate aastatel 2001-2010 linna ametiasutustesse teenistusse asunud ja teenistusest lahkunud ametnike liikumisest annab tabel 8.
Linna ametiasutuste teenistujate osalemine koolitustel 

Koolituspõhimõtete alusel jaguneb ametiasutuste personali koolitus nii korralduse kui ka kulude katmise osas kaheks:

1. ametiasutuse põhitegevusest tulenev valdkonnaspetsiifiline tööalane koolitus - korraldab vastav ametiasutus. Kulud kaetakse ametiasutusele ettenähtud vahenditest;
2. linnale oluliste tegevusvaldkondade ja teemadega seonduv tööalane koolitus (nn tsentraliseeritud koolitus). 
76% linna ametiasutuste teenistujatest osales 2010. aastal vähemalt üks kord ühel koolitusel.
Teenistujate osalemine koolitusel valdkondade lõikes %-des oli 2010. aastal järgmine:
	Koolitusvaldkond
	Osaluste arv
	Valdkonniti koolitusel osalejate %

	Õigus
	962
	18

	Arvutiõpe ja IT 
	679
	13

	Asutuse põhitegevusega seotud koolitus
	526
	10

	Sotsiaaltöö ja tervishoid
	475
	9

	Keeleõpe
	361
	7

	Teised valdkonnad kokku
	2342
	43

	Kõik koolitusvaldkonnad kokku
	5345
	100

Graafik 8: Teenistujate osalemine koolitusel valdkondade lõikes %-des (seisuga 31.12.2010)

Ametiasustuste teenistujate osalemine tsentraliseeritud koolitustel
2010. aastal toimus tsentraliseeritud koolitusi 83,  koolitustel osales 2249 teenistujat.
Prioriteetsed koolitusvaldkonnad olid: 

· õigus,
· majandus ja rahandus,
· klienditeenindus,
· juhtimiskoolitus.
Teenistujate osalemine tsentraliseeritud koolitustel valdkondade lõikes %-des oli 2010. aastal järgmine:
	Koolitusvaldkond
	Osaluste arv
	Valdkonniti koolitusel osalejate %

	Õigus
	838
	37

	Keeleõpe 
	226
	10

	Raamatupidamine
	198
	9

	Juhtimine
	121
	5

	Klienditeenindus
	105
	5

	Suhtlemispsühholoogia
	108
	5

	Teised valdkonnad kokku
	653
	29

	Kõik koolitusvaldkonnad kokku
	2249
	100

Graafik 9: Teenistujate osalemine tsentraliseeritud koolitusel valdkondade lõikes %-des (seisuga 31.12.2010)
Võrreldes osalusi koolitusvaldkonniti saab öelda, et õigusalasel koolitusel ja keeleõpekoolitusel osales enamik teenistujaid tsentraliseeritud koolitustel. Asutuse põhitegevusega seotud koolitused hõlmavad konkreetse ametiasutuse põhitegevust ja enamasti teenistujate suunamist avatud koolitustele.

Kokkuvõtteks 
· Tallinna linnaametnik on suhteliselt noor. 40% ametnikest on alla 41-aastased.
· Tallinna linnaametnik on hea haridusega. 70% ametnikest on kõrgharidusega, 16% keskeri- või kutsekeskharidusega ja 14% keskharidusega.
· Tallinna linnaametnik õpib. 2010. aastal jätkas oma haridusteed kõrgkoolis (s.h kraadiõpe) 10% ametnikest. 
· Tallinna linnaametnik võtab osa koolitustest. 2010. aastal osales iga linnaametnik vähemalt üks kord ühel koolitusel.
· Linnateenistuses on naiste osakaal suurem. Juhtide hulgas on naisi 54%, nõunike hulgas 51%, vanemametnike hulgas 77% ja nooremametnike hulgas 78%. Kokku moodustavad linnaametnikest naised 74% ja mehed 26%.
· Linnateenistuses on valdavalt uue põlvkonna ametnikud. 54% moodustavad ametnikud, kelle avaliku teenistuse staaž on alla 10 aasta. Samas pikeneb linnaametnike avaliku teenistuse staaž ning staaž linnateenistuses, mis on stabiilse organisatsiooni tunnuseks.
· Tallinna linn on tööandjana atraktiivne. 2010. aasta jooksul tööle asunute hulgas on 20% ametnikke, kellel on eelnev avaliku teenistuse kogemus. Kolmandik vabadest ametikohtadest on täidetud linnaorganisatsiooni siseselt (ametiasutuse sisene värbamine, töötajate liikumine ühest ametiasutusest teise).

